Vinica

Tradicionalno pustovanje v Ziljah
2024-02-10 19:00 - 2024-02-11 02:00 (Europe/Ljubljana) | Gasilski dom Zilje, Zilje 37, Zilje, Vinica, 8344, Slovenija
PGD Zilje vabi na tradicinalno pustovanje v Ziljah, ki bo 10.2.2024 ob 19.00 v gasilskem domu v Ziljah.
Za odlično glasbo bodo poskrbeli Ansambel bratje Tomaševi, najboljše maškare pa bodo bile nagrajene.
Vabljeni!

Praznik Krajevne skupnosti Vinica
2024-01-26 18:00 - 19:30 | Dom krajanov Vinica, Vinica 44, Vinica, 8344, Slovenija
Ob 146-letnici rojstva Otona Župančiča bomo proslavili praznik KS Vinica v Domu krajanov Vinica. Nastopili bodo učenci OŠ Vinica, Viniški fanti, prisluhnili pa bomo tudi govoru župana Občine Črnomej g. Andreja Kavška in predsednika sveta KS Vinica Roka Mikšiča.
Po uradnem delu sledi tudi pogostitev.
Dogodek je brezplačen.

Stand up večer - Perica Jerković z gosti
2023-12-23 19:00 - 21:00 | Dom krajanov Vinica, Vinica 44, Vinica, 8344, Slovenija
Za veseli december v Vinici, k nam prihaja Perica Jerković z gosti.
Vstopnice v predprodaji po 12€, na dan dogodka 15€.
Predprodaja vstopnic se bo začela 1. 12. 2023, kupili pa jo boste lahko na naslednjih lokacijah: Bar pri Pavliču, Bar Viničanka, Bar pri Brkotu, Bar Cavallino in Bar Gušt.
Perica Jerković je eden najizkušenejših stand-up komikov pri nas, letos obeležuje 20. obletnico delovanja. Od leta 2003 je izvedel okrog 2000 nastopov v Sloveniji, na Hrvaškem, v Srbiji, Bosni in Hercegovini, Črni Gori, pa tudi v Grčiji in Angliji. Gostoval je na vseh večjih festivalih stand-up komedije v tem delu Evrope. Največjo prepoznavnost je pri nas dosegel s celovečerno stand-up komedijo Rojen v Jugi, svoj drugi solo šov je poimenoval Homo Selfiens: Zgodovina selfi butla. Na televizijo je uvrstil tudi krajši comedy special s starševsko tematiko, Stendap predstavlja: Perica Jerković. Nastopil je na roastih Vida Valiča in Lada Bizovičarja, kmalu pa se je na žaru znašel tudi sam. Z Urošem Kuzmanom je soustvaril predstavo Profesor Kuzman mlajši, z Gašperjem Bergantom in Boštjanom Gorencem – Pižamo je smeh izvabljal v šovu Brade, z Robertom Petanom v šovu Zbogom korona, mi gremo na dopust, z Alešem Novakom pa to že več let počne v komediji Slovenec in pol.
David Gorinšek prihaja iz Slovenskih Konjic. Je novinar, glas Radia City in vedno bolj uveljavljen standup komik z zdaj že šestletnim stažem solo zabavljača. Je tudi organizator stand-up večerov v mariborskem kultnem klubu KGB.
Alen Borišek je mladi očka iz Litije, med ljubitelji žanra znan po črnem humorju. ” Lepe plati življenja so smešne že same po sebi, zato so temne plati življenja tiste, ki potrebujejo pozornost komikov. Te so namreč pogosto temne le z ene strani, pravo barvo pa pokažejo šele, ko jih pogledamo pobližje”, pravi.
